

Αγαπητοί φοιτητές,

Σας προωθούμε:

1. **ΔΙΚΑΙΟΛΟΓΗΤΙΚΑ ΕΝΑΡΞΗΣ**

**Α)** Το **τετραμερές συμφωνητικό:** Συμπληρώνετε τα στοιχεία σας πολύ προσεκτικά. Το εκτυπώνετε 4 φορές. Το υπογράφετε εσείς, ο/η Επιστημονικός/ή Υπεύθυνος/η του Τμήματός σας και ο Φορέας σας, ο οποίος βάζει υπογραφή-σφραγίδα, πρωτότυπη και στα τέσσερα (4) αντίτυπα. Όχι μουντζούρες, όχι χρήση μπλάνκο.

Στην συνέχεια θα πρέπει να φέρετε στο γραφείο μας (Σταδίου 5 Αθήνα, 1ος Όροφος-Γραφείο 119) και τα **4 αντίτυπα** υπογεγραμμένα και σφραγισμένα έτσι ώστε να πάρουν σφραγίδα και υπογραφή και από το Εθνικό και Καποδιστριακό Πανεπιστήμιο Αθηνών.

**ΠΡΟΣΟΧΗ:Η διαδικασία αυτή θα πρέπει να ολοκληρωθεί τουλάχιστον 30 ημέρες πριν από την ημερομηνία έναρξης της πρακτικής σας.**

**Β)** Το **Απογραφικό Δελτίο Εισόδου:** Το συμπληρώνετε, το εκτυπώνετε και το φέρνετε στο γραφείο μας. (Σταδίου 5 Αθήνα, 1ος Όροφος-Γραφείο 119).

**Σημαντικές πληροφορίες για την συμπλήρωση του Τετραμερούς Συμφωνητικού**

1. **Στο πεδίο ΚΑΤΗΓΟΡΙΑ ΕΚΠΑΙΔΕΥΣΗΣ** συμπληρώνετε ΔΕ.
2. **Στο πεδίο ΕΙΔΙΚΟΤΗΤΑ** συμπληρώνετε τον τίτλο του αντικειμένου που σπουδάζετε.
3. **Στο πεδίο IΔIOTHTA-EΠAΓΓEΛMA** συμπληρώνετε ΦΟΙΤΗΤΗΣ ή ΦΟΙΤΗΤΡΙΑ.
4. **Στο πεδίο ΗΜΕΡΟΜΗΝΙΑ ΕΝΑΡΞΗΣ ΠΡΩΤΗΣ ΑΣΦΑΛΙΣΗΣ** συμπληρώνετε την ημερομηνία της πρώτης ασφάλισης που είχατε**.** Αν δεν τη θυμάστε μπορείτε να το αφήσετε κενό.
5. **Στο πεδίο ΔΙΕΥΘΥNΣH KATOIKIAΣ** συμπληρώνετε: **α) Οδό, β) αριθμό, γ) Περιοχή-Πόλη και δ) Ταχυδρομικό κώδικα.**
6. **Στο πεδίο A.Φ.M. / EΦOPIA** συμπληρώνετε τον **Α.Φ.Μ.** σας και την **ΔΟΥ** στην οποία ανήκετε.

**ΠΡΟΣΟΧΗ:Η διαδικασία αυτή θα πρέπει να ολοκληρωθεί τουλάχιστον 30 ημέρες πριν από την ημερομηνία έναρξης της πρακτικής σας. Μεγάλη προσοχή στο διάστημα της πρακτικής σας άσκησης που θα συμπληρώσετε στην δεύτερη σελίδα του Ιδιωτικού Συμφωνητικού μετά από συννενόηση με τον Φορέα σας διότι θα πρέπει να είναι το ίδιο σε όλα τα δικαιολογητικά λήξης που θα μας καταθέσετε.**

**Γ) την Δήλωση φυσικού προσώπου για κατάθεση σε τραπεζικό λογαριασμό** που σας έχουμε επισυνάψει, την οποία θα πρέπει να συμπληρώσετε και να την καταθέσετε και αυτή στο γραφείο μας μαζί με **ένα αντίγραφο της πρώτης σελίδας του βιβλιαρίου τραπέζης**. Εάν δεν έχετε προσωπικό λογαριασμό αλλά είστε δεύτεροι ή τρίτοι δικαιούχοι σε λογαριασμό των γονιών σας, μπορείτε να μας καταθέσετε αυτόν τον λογαριασμό. Όσοι από εσάς δεν είστε δικαιούχοι σε κανένα λογαριασμό θα πρέπει να πάτε στην τράπεζα της επιλογής σας **με ένα αντίγραφο του ιδιωτικού συμφωνητικού,** το οποίο θα πάρετε από εμάς, όταν πρωτοκολληθεί από τον Ειδικό Λογαριασμό του ΕΚΠΑ.

Επίσης θα πρέπει παράλληλα να γίνει **η εγγραφή η δική σας και του φορέα σας** στο σύστημα **«ΑΤΛΑΣ»** <https://atlas.grnet.gr>,να μας στείλετε με ένα e-mail στο [dkalliaras@uoa.gr](mailto:dkalliaras@uoa.gr) , **τον κωδικό θέσης** **που δημοσίευσε ο φορέας για εσάς , τον αριθμό μητρώου της Σχολής σας και το ακριβές διάστημα της πρακτικής σας**, προκειμένου να πραγματοποιηθεί η αντιστοίχιση από το γραφείο μας.  
Ό,τι απορίες έχετε σχετικά με την εγγραφή σας μπορείτε να απευθύνεστε στο  
τηλέφωνο αρωγής του συστήματος **«ΑΤΛΑΣ»** [215-2157860](https://webmail02.uoa.gr/images/blank.png).

**2. ΔΙΚΑΙΟΛΟΓΗΤΙΚΑ ΛΗΞΗΣ**

**Τα δικαιολογητικά λήξης που απαιτούνται μετά το πέρας της  
πρακτικής σας άσκησης, ώστε να κατατεθεί η αμοιβή σας είναι τα εξής:**  
1) **Βεβαίωση Πρακτικής Άσκησης από τον Φορέα** (Το έγγραφο αυτό το εκτυπώνετε και το δίνετε στον διευθυντή του Φορέα σας για υπογραφή και σφραγίδα)  
2) **Έκθεση Επίδοσης ασκούμενου από επόπτη Φορέα** (Το έγγραφο αυτό το  
εκτυπώνετε και το δίνετε στον επόπτη του Φορέα σας για υπογραφή)  
3) **Έκθεση Πεπραγμένων Φοιτητή** (Το έγγραφο αυτό το εκτυπώνετε και το  
συμπληρώνετε αποτυπώνοντας τις εργασίες που πραγματοποιήσατε καθώς και τις  
εμπειρίες που αποκομίσατε στο διάστημα που υλοποιήσατε την πρακτική σας  
άσκηση)  
4) **Βεβαίωση Εκτέλεσης Πρακτικής Άσκησης  από τον Επιστημονικό Υπεύθυνο του Τμήματος** (Το έγγραφο αυτό το εκτυπώνετε και το δίνετε στον Επιστημονικό  
Υπεύθυνο του Τμήματός σας για υπογραφή)

**5) Απογραφικό Δελτίο Εξόδου**

Αφού ετοιμάσετε και τα **πέντε δικαιολογητικά**, θα πρέπει στην συνέχεια να τα  
καταθέσετε όλα μαζί στο γραφείο μας.  
  
**Υπενθυμίζουμε ότι είναι υποχρεωτικό, οι υπογραφές και οι σφραγίδες στα  
δικαιολογητικά λήξης να είναι πρωτότυπες και η κατάθεση των δικαιολογητικών στο γραφείο μας θα πρέπει να γίνεται αυστηρά το αργότερο 30 ημέρες μετά την ημερομηνία λήξης της πρακτικής σας άσκησης.**

Για οποιαδήποτε άλλη πληροφορία είμαστε στη διάθεσή σας.